Gandia acull la VI edició del Concert Solidari de WAW Senegal amb Pedro Pastor i Doña Manteca
14 mayo 2025

## Gandia acull la VI edició del Concert Solidari de WAW Senegal amb Pedro Pastor i Doña Manteca14 mayo 2025Última actualización: 14 mayo 2025

![](../gestion/img/0180465030304dda22a2c7f489fb78d314aa8372b418dacfecac461acda11db9.jpg)  
  

La regidora delegada de Cultura de l’Ajuntament de Gandia, **Balbina Sendra**, acompanyada per la presidenta de l’**ONG WAW Senegal**, **Sara Pérez**, i **Felipe Torres**, coordinador del festival, ha presentat hui en roda de premsa la VI edició del Concert Solidari organitzat per l’ONG gandiana, que se celebrarà el pròxim 5 de juliol a la Casa de la Marquesa.

Sendra ha posat en valor el treball de l’entitat: “_el que fan està destinat a fer la vida de les persones del Senegal un poc millor. Ajuden en àmbits tan importants com la salut dental o ginecològica i amb la seua tasca canvien moltes vides”. L’edil ha animat la ciutadania a “participar en aquesta jornada que combina música, solidaritat i cultura en un dels espais més emblemàtics de la nostra ciutat_”.

Per la seua banda, Pérez ha recordat que l’associació va començar prestant ajuda bucodental, però que amb el temps i el creixement han ampliat l’ajuda que ofereixen a altres àmbits i fins i tot han començat a treballar en educació i formació. “Si anem i prestem l’ajuda, però no expliquem com es fa, sempre estarem en la mateixa situació”, ha afirmat.

Torres ha informat que les zones d’actuació de l’ONG al Senegal s’han ampliat a dos nous camps on es pretén desenvolupar tasques de pediatria i servei bucodental.

Quant al cartell d’enguany, comptarà amb la participació del cantautor Pedro Pastor, que torna de la seua gira per Llatinoamèrica junt amb la seua banda “Los locos descalzos”, i el trio valencià Doña Manteca, en un esdeveniment cultural i musical l’entrada solidària anticipada del qual tindrà un cost de 10 euros, i els fons es destinaran íntegrament als projectes socials de l’organització al sud del Senegal. Les entrades estan disponibles a [www.entradium.com](http://www.entradium.com/). També està disponible la Fila 0 a un precio de 5 euros i es pot fer un Bizum solidari enviant el codi 00967.

A més dels concerts, l’esdeveniment inclourà com cada any un mercat d’artesania africana i activitats paral·leles i tallers dirigits a tot tipus de públics.

En 2024, els projectes d’atenció directa de WAW Senegal van arribar a més de 2.000 persones en situació de vulnerabilitat. L’ONG finança la seua tasca principalment a través de donacions i activitats benèfiques, i compta amb el suport d’entitats com el Col·legi Oficial d’Aparelladors i Arquitectes Tècnics de Madrid, l’Associació Espanyola d’Endodòncia (AEDE), els ajuntaments de Gandia i Alaquàs, Laboratoris Kin, el CEIP Amparo Alabau, la companyia de teatre "No és només comèdia" i Campaments Solidaris.